《寄项生校书》
明代·皇甫汸

一自开东观，经年滞北畿。再逢芳草合，两见朔鸿飞。

积雪应穿履，缁尘定化衣。高楼如借问，夫婿未言归。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。